O Sistema Europeu de Bancos Centrals (SEBC) ye componiu por o Banco Central Europeu y os bancos centrals nacionals d'os Estatos miembros d'a Unión Europea (UE), independientment  de si son integraus en l'Euro u no. O Tractato d'a Unión Europea atorga a o SEBC as funcions de disenyo y execución d'a politica monetaria d'os países que conformen l'aria de l'euro. L'obchectivo primordial que o Tractato asigna a o SEBC ye o de mantener a estabilidat de pres, sin perchuicio d'o qual "emparará as politicas economicas chenerals d'a Comunidat". En prencipio se preveyeba que totz os estatos miembros d'a Unión Europea s'integrasen en l'Euro, manimenos a o no estar asinas, a entidat encargada d'a politica monetaria en a zona euro ha pasau a estar l'Eurosistema, mientres que o SEBC asumirá istas funcions en o momento en que totz os estatos adopten l'Euro.